12. ΑΠΟΦΑΣΕΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 108877/36303 της 19/24 Νοεμ.  1966 (ΦΕΚ Β΄ 685) Περί χορηγήσεως εις τους μισθωτούς επιδόματος συζύγου. Έχοντες υπ’ όψιν: 1)Τας διατάξεις του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2)Την κατά τα διατάξεις της παρ.4 του άρθρ.9 του Ν.Δ. 4577/66 προβλεπομένην υπ’ αριθ. 9732/ 8.11.66 γνώμην του Δ.Σ. του Οργανισμού Απασχολήσεως και Ασφαλίσεως Ανεργίας υποβληθείσαν δια της υπ’ αριθ. 46064/17.11.66 αναφοράς αυτού, αποφασίζομεν: Ι.Εγκρίνομεν την διάθεσιν εκ των αποθεματικών του ΔΛΟΕΜ πιστώσεως μέχρι 250 εκατομμυρίων δραχμών δια το έτος 1967 δια την πληρωμήν του υπό του Ν.Δ. 4577/66 προβλεπομένου επιδόματος μη εργαζομένης συζύγου. ΙΙ.Δια την χορήγησιν εις τους μισθωτούς επιδόματος συζύγου συνιστώμεν ειδικόν λογαριασμόν εις τον παρά τω ΟΑΑΑ Διανεμητικών Λογαριασμόν Οικογενειακών Επιδομάτων Μισθωτών (Δ.Λ.Ο.Ε.Μ.). 1.Του περί ου η παρούσα επιδόματος διακιούνται οι υπαγόμενοι εις την ασφάλισιν του ΙΚΑ ή του ΟΑΑΑ άρρενες μισθωτοί οι συντηρούντες σύζυγον, οίτινες κατά τας διατάξεις του Ν.Δ. 3868/58 και των εις εκτέλεσιν τούτου εκδοθέντων Β.Δ/των λαμβάνουν επίδομα τέκνων, εξαιρέσει: α)Εκείνων, ων αι σύζυγοι τυγχάνουν συνταξιούχοι ή βοηθηματούχοι τύπου συντάξεως ή αποκερδαίνουν ίδιον εξ εργασίας βιοποριστικόν εισόδημα, ως τοιούτων νοουμένων εκείνων, αίτινες εντός του προηγουμένου της επιδοτήσεως ημερολογιακού έτους επραγματοποίησαν 100 τουλάχιστον ημέρας εργασίας ή ειργάσθησαν δι’ ίδιον λογαριασμόν επί τετράμηνον και β)των δικαιουμένων συνήθως επιδόματος συζύγου ή γάμου δυνάμει διατάξεως Νόμου, Β.Δ/τος, συλλογικής συμβάσεως εργασίας, εσωτερικού Κανονισμού ή Οργανισμού προσωπικού ή και ατομικής συμφωνίας, ως τοιούτων νοουμένων εκείνων, οίτινες εδικαιούντο τοιούτου επιδόματος δια τον μεγαλύτερον αριθμόν ημερών εργασίας των πραγματοποιηθεισών κατά το προηγούμενον της επιδοτήσεως ημερολογιακόν έτος. 2.Το περί ου η παρούσα επίδομα ορίζεται εις σταθερόν ποσόν δι’ εκάστην ημέραν εργασίας παρασχεθείσης εντός περιοχών ασφαλίσεως του ΙΚΑ ή του ΟΑΑΑ, δι’ ην κατά την κειμένην περί οικογενειακών επιδομάτων νομοθεσίαν καταβάλλεται επίδομα τέκνων. 3.Κατά την πρώτην εφαρμογήν της παρούσης το περί ου αύτη ποσόν επιδόματος ορίζεται εις δραχ. 5 δι’ εκάστην κατά τα ανωτέρω ημέραν εργασίας. 4.Δια τον υπολογισμόν του επιδόματος τον προς τούτο προσμετρούμενον αριθμόν ημερών εργασίας, την έναρξην και λήξιν ως και την αναγνώρησιν του δικαιώματος προς επιδότησιν, τα αρμόδια προς τούτο όργανα, την διαδικασίαν και την άρσιν των σχετικών αμφισβητήσεων, τον τρόπον και χρόνον πληρωμής, την ανάκλησιν επιδοτήσεως και επιστροφήν ή συμψιφησμόν αχρεωστήτως καταβληθέντων επιδομάτων ως και παραγραφήν των επ’ αυτών αξιώσεων εφαρμόζονται αναλόγως τα περί επιδομάτων τέκνων ισχύοντα τα δε απαιτούμενα δια την έκδοσιν των κατά τα ανωτέρω πράξεων δικαιολογητικά ορίζονται δι’ αποφάσεως του Δ.Σ. του ΟΑΑΑ. Η παρούσα, ης η ισχύς άρχεται από 1.10.1996, ως προς την αναδρομικότητα αυτής, κυρωθήσεται νομοθετικώς, δημοσιευθήτω δια της Εφημερίδος της Κυβερνήσεως. 